1. számú melléklet

**PÁLYÁZAT**

Budapest Főváros VII. kerület Erzsébetváros Önkormányzatának Művelődési, Kulturális és Szociális Bizottsága a 2017. évi költségvetésben biztosított támogatási keret terhére, a 2017. évben **Ruzsinára (Rózsaszállásra)** és **Balatonmáriafürdőre** hátrányos helyzetű kerületi gyermekek számára szervezett nyári tábor támogatására, előfinanszírozással

**pályázatot hirdet**

**Pályázók köre:** Budapest Főváros VII. kerület Erzsébetváros Önkormányzata fenntartásában lévő óvodák, illetve kerületi, állami fenntartásban és működtetésben lévő iskolák.

**Pályázat célja:** **Ruzsinára (Rózsaszállásra)** és **Balatonmáriafürdőre** hátrányos helyzetű kerületi gyermekek számára szervezett nyári tábor támogatása.

**Pályázati feltételek:**

* kerületi állami fenntartású és működtetésű iskolák min. 25 fő táborozására pályázhatnak,
* önkormányzati fenntartásban és működtetésben lévő óvodák max. 25 fő táborozására pályázhatnak.

A pályázók köréből kizárásra kerülnek azon pályázók, akik a 2016. évi pályázaton elnyert támogatás felhasználásáról hiányosan, esetleg nem számoltak el.

Egyazon pályázó több nyári tábori program megvalósításához is nyújthat be pályázatot.

A ruzsinai tábor **befogadóképessége: 102 fő**

A balatonmáriafürdőitábor **befogadóképessége: 60 fő**

**Rendelkezésre álló forrás:** Budapest Főváros VII. Kerület Önkormányzata 2017. évi költségvetési rendeletében e célra biztosított támogatási keret, melynek összege: 7**.000.000,- Ft.**

Jelen pályázat támogatási feltételei a pályázati keretösszeg, valamint a létszámkeret kimerüléséig, de **legfeljebb 2017. május 2.** napjáig állnak fenn.

**Az elnyerhető támogatás mértéke:** min. 70 000,- Ft.

**max. 800.000,-Ft.**

**Az elnyert támogatási összeg formája:** egyösszegű, vissza nem térítendő támogatás, előfinanszírozással.

**A pályázat keretében megvalósítandó programhoz szükséges saját forrás mértéke:**

saját forrás megléte szükséges, azonban annak mértéke nem meghatározott.

**A pályázat tartalma:**

***Pályázati adatlap (kizárólag a jelen pályázati felhíváshoz mellékelt adatlap fogadható el!):***

* a pályázatot benyújtó óvoda/iskola megnevezését;
* a pályázó bankszámlaszámát, a számlavezető pénzintézet megnevezését és címét;
* a tábor tervezett időpontját és programját;
* résztvevők létszámát, életkorát;
* a program részletes költségvetését;
* az igényelt támogatás összegét;
* az „A Pályázó nyilatkozatai” elnevezésű dokumentumot, aláírva
* az „Átláthatósági nyilatkozat” elnevezésű dokumentumot, kitöltve.

Minden olyan indokolt költség elfogadható, amely a táborozással kapcsolatban közvetlenül felmerülhet. **A támogatási összegből személyi jellegű kifizetés nem finanszírozható!**

**A pályázati adatlap és mellékletei** letölthetőek az önkormányzat honlapjáról:

[www.erzsebetvaros.hu](http://www.erzsebetvaros.hu)

**A pályázat benyújtásának módja:**

A pályázatot zárt borítékban ***„Rózsaszállási tábor 2017.” vagy „Balatonmáriafürdői tábor 2017.”*** megjelöléssel, a pályázati feltételeknek megfelelően kell benyújtani

**2017. május 2-ig az alábbi címre:**

**Budapest Főváros VII. Kerület Erzsébetváros Önkormányzata Ügyfélszolgálati Iroda**

**(1076 Budapest Garay utca 5.)**

**A pályázat érvényességének feltétele:** a szabályosan kitöltött, eredeti aláírással, bélyegző lenyomattal ellátott pályázati adatlap, és a hozzá tartozó mellékletek határidőben történő benyújtása **1 példányban.**

***A pályázati határidő lejárta után beérkező pályázat nem fogadható el, továbbá hiányosan kitöltött pályázati adatlap esetén hiánypótlásra nincs lehetőség, a pályázó a pályázatból kizárásra kerül.***

Az adatok valóságtartalmát az Önkormányzat ellenőrizheti.

A benyújtott pályázatok tartalmi megfelelőségéért, az abban közölt adatok valódiságáért és megvalósíthatóságáért, a szükséges mellékletek, igazolások, nyilatkozatok meglétéért kizárólag a pályázat benyújtója felelős.

**A pályázat elbírálása:**

A pályázati kiírásban foglalt feltételeknek való maradéktalan megfelelés esetén - a pályázati keretösszeg, valamint a létszámkeret kimerüléséig - a pályázatok automatikusan kedvező elbírálásban részesülnek, figyelemmel az üdülőkben végzendő felújítási munkák miatti csökkentett kapacitásra.

A beérkezett pályázatok támogatásáról a Művelődési, Kulturális és Szociális Bizottság a **benyújtási határidőt követő 30 napon belül** dönt. A Bizottság az igényelt támogatásnál alacsonyabb összeget is megítélhet.

A pályázók a pályázat eredményéről **a Bizottság döntését követő 20 napon belül** elektronikus úton értesülnek.

***A Bizottság döntése ellen jogorvoslatnak helye nincs.***

A pályázat útján elnyert támogatásról támogatási szerződés készül.

**A pályázati támogatás elszámolása:**

A nyertes pályázónak a kapott támogatási összeg felhasználásáról részletes elszámolást kell készíteni, **melyet 2017. szeptember 30-ig** köteles írásban benyújtani a Budapest Főváros VII. Kerület Erzsébetváros Önkormányzata Ügyfélszolgálatára (1076 Budapest VII. Garay utca 5.)

Az elszámolás **szakmai** és **pénzügyi beszámolóból** áll.

A részletes **szakmai beszámolónak** tartalmaznia kell, hogy a támogatási összeg milyen célokra, tevékenységekre került felhasználásra.

A **pénzügyi beszámolónak** tartalmaznia kell a támogatási szerződésben meghatározott **számlaösszesítőt** **és nyilatkozatot,** valamint a támogatási összegnek megfelelő számlákra vonatozóan azok hitelesített másolatát. A hitelesítéshez rá kell írni az eredeti számlákra, hogy **„Budapest Főváros VII. kerület Erzsébetváros Önkormányzata – Tábori pályázat 2017. elnevezésű pályázati támogatás terhére elszámolva.”,** a számlák másolati példányaira pedig azt, hogy **„Az eredetivel megegyező hiteles másolat.”,** majd kék tintával alá kell írni a pályázó képviselőjének.

***A jogtalanul igénybe vett támogatási összeg visszafizetése, és a jelen pályázati felhívásban nem részletezett kérdések tekintetében a támogatási szerződés rendelkezései az irányadók.***

**Felhívjuk a kedves táborozók figyelmét,** hogy a balatonmáriafürdői üdülési díj megfizetésén túl a Balatonmáriafürdő Község Önkormányzata Képviselő-testületének 16/2014. (XI.21.) önkormányzati rendelete a helyi adókról 12. § alapján a magánszemély **idegenforgalmi adót köteles fizetni**, melynek **mértéke 300,- Ft/fő/vendégéjszaka**.

Ezúton tájékoztatjuk, hogy a jelen pályázat keretében elnyerhető támogatás nem terjed ki az **idegenforgalmi adó** (IFA) összegének megfizetésére, amely a **18 éven felüli személyek** után **készpénz-átutalási megbízás (csekk),** vagy **banki átutalás** útján van lehetőség.

Felhívjuk a táborozók figyelmét továbbá, hogy a **ruzsinai üdülő** térítési díjai magukban foglalják **a szállás és étkezés költségeit** is, míg a **balatonmáriafürdői üdülő** térítési díjai **csak a szállásköltséget** tartalmazzák, így **a táborozók étkezése csak egyénileg oldható meg.**

**A pályázati eljárással** kapcsolatban további felvilágosítás kérhető **Lindbauerné Tóth Zsuzsannától a 462-3399-as telefonszámon.**

A pályázat mellékletében tájékozódhat az üdülők térítési díjairól.

*„A”melléklet*

**Ruzsinai (rózsaszállási) tábor díjai:**

|  |  |
| --- | --- |
| 1. az önkormányzat vagy állam által fenntartott kerületi köznevelési, szociális intézmények táborozó gyermekei, tanulói és a kísérő felnőttek részére: | **2.647,- Ft/fő/éj**  (374,- Ft szállásdíj + 2.273,- Ft étkezés) |
| 1. a kerületi nem önkormányzati vagy nem állami fenntartású, valamint „külsős” nem kerületi köznevelési és szociális intézmények táborozó gyermekei, tanulói és a kísérő felnőttek részére: | **3.737,- Ft/fő/éj**  (436,- Ft szállásdíj + 3.301,- Ft étkezés) |
| 1. „külsős” gyermek részére 18 éves korig, illetve korhatárra való tekintet nélkül (súlyosan) fogyatékos személy részére: | **4.256,- Ft/fő/éj**  (685,- Ft szállásdíj + 3.571,- Ft étkezés) |
| 1. „külsős” gyermek kísérője, hozzátartozója részére | **4.599,- Ft/fő/éj**  (1028,- Ft szállásdíj + 3.571,- Ft étkezés) |
| 1. hivatali dolgozók és az önkormányzat által fenntartott és üzemeltetett köznevelési, szociális intézmények dolgozói és hozzátartozói részére | 4**.007,- Ft/fő/éj**  (654,- Ft szállásdíj + 3.353,- Ft étkezés) |
| 1. hivatali dolgozók és az önkormányzat által fenntartott és üzemeltetett köznevelési, szociális intézmények dolgozóinak gyermekei részére (18 éves korig) | **3.737,- Ft/fő/éj**  (384,- Ft szállásdíj + 3.353,- Ft étkezés) |

*„B” melléklet*

**Balatonmáriafürdői tábor díjai:**

|  |  |
| --- | --- |
| 1. az önkormányzat vagy állam által fenntartott kerületi köznevelési, szociális intézmények táborozó gyermekei, tanulói és a kísérő felnőttek részére: | **800,- Ft/fő/éj** |
| 1. a kerületi nem önkormányzati vagy nem állami fenntartású, valamint „külsős” nem kerületi köznevelési és szociális intézmények táborozó gyermekei, tanulói és a kísérő felnőttek részére: | **1.000,- Ft/fő/éj** |
| 1. „külsős” gyermek részére 18 éves korig, illetve korhatárra való tekintet nélkül (súlyosan) fogyatékos személy részére: | **1.500,- Ft/fő/éj** |
| 1. „külsős” gyermek kísérője, hozzátartozója részére | **2.800,- Ft/fő/éj** |
| 1. hivatali dolgozók és az önkormányzat által fenntartott és üzemeltetett köznevelési, szociális intézmények dolgozói és hozzátartozói részére | **1.800,- Ft/fő/éj** |
| 1. hivatali dolgozók és az önkormányzat által fenntartott és üzemeltetett köznevelési, szociális intézmények dolgozóinak gyermekei részére (18 éves korig) | **1.300,- Ft/fő/éj** |